**Hodnotenie reprezentačných trénerov**

|  |  |
| --- | --- |
| **Názov podujatia** | **WTT Star Contender, Doha 5.3-13.3.2021** |
| **Zhodnotenie celého turnaja, VT, KT ako celku, odporúčania** | Hodnotenie turnaja je pozitívne najmä za párové súťaže.  Mix v semifinále po ozaj dobrom výkone – potvrdenie postavenia v WR.  Štvorhry dvakrát v osmičke.  Za jednotlivcov si zaslúži pochváliť B. Balážová – odohrala veľmi vyrovnaný zápas s Japonkou (doteraz nemala nikdy vôbec šancu) |
| **Hodnotenie individuálnych výsledkov hráčov a súťaží** | **Hlavná súťaž**  **Wang Yang -Al Mohannadi (QAT) 3:0**  Zápas na rozohranie. Nízka kvalita súpera vôbec nepreverila Wanga.  **Wang Yang – Gauzy (FRA) 0:3**  Náš hráč nemal šancu v žiadnom aspekte – súper mal silný prvý úder, dobre dokázal aj brániť. S hráčom tak vysokej úrovni, musí byť oveľa lepšie pripravený.  **Barbora Balážová – Kallberg (SWE) 3:0**  Dobre si poradila s nebezpečnou mladou hráčkou. Dobre umiestňovala údery, menila tempo hry a dobre pracovala so servisom a príjmom.  **Barbora Balážová – Hirano (JPN) 1:3**  Veľmi dobrý výkon v treťom a štvrtom sete. Do tej doby bola slabšia, no potom akoby dominovala a škoda, že nevyužila vedenie 9:7 (vtedy sa zľakla možného víťazstva). Hra však bola ozaj dobrá, mohla ešte viac meniť podania, ale to je treba natrénovať v herných situáciách na tréningu.  **Kvalifikácia**  **Ľubomír Pištej – Cifuentes (ARG) 2:3**  Ľubo podal asi najlepší výkon proti tomuto súperovi. Bol lepšie mentálne aj takticky pripravený, ale ani to nestačilo na víťazstvo.  **Mix**  **Kvalifikácia**  **Wang,Kukuľková-Kallberg,Kallberg (SWE) 0:3**  Súper absolútne dominoval počas celého stretnutí – najmä Anton bodoval z každej pozície.  **Hlavná súťaž**  **Pištej,Balážová-Madrid,Silva (MEX) 3:2**  Nepríjemný súper využil maximum šancí, náš pár však bol lepší a koncovku zápasu zvládol z nadhľadom.  **Pištej,Balážová-Ishiy,Takahashi (BRA) 3:1**  Mne sa konečne páči, že sú naši hráči vyrovnaní a vzájomne sa doplňujú a zaskakujú. Zase podali skúsený výkon.  **Pištej,Balážová-Lin Yun-ju,Cheng I-Ching (TPE) 2:3**  Úplne vyrovnaný priebeh štyroch setov a až piaty set nám trochu ušli 0:11. Tento set vážne súperovi padlo na stôl všetko a nám nič. Výkon uspokojivý, posun znateľný.  **Štorhry**  **Pištej,Karakaševič-Jang Woojin,Lin Janghoon (KOR) 3:0**  **Pištej,Karakaševič-Lee Sangsu,Jeoung Youngsik (KOR) 0:3**  Oba zápasy sa nehrali z dôvodu zranení Kórejca a Karakaševiča.  **Balážová,Matelová-Faramarzi,Mohamed (QAT) 3:0**  Jednoznačný zápas. Bolo ťažké pre dievčata udržať koncentráciu a plné nasadenie. Skôr boli k súperkám milosrdné.  Podľa mňa na takomto turnaji v hlavnej súťaži nemajú hráčky tak nízkej úrovne čo robiť!  **Balážová,Matelová-Kihara,Hayata (JPN) 1:3**  Vyhratý tretí set je super, ale ostatné sety nemali naše baby veľa šancí. Japonky boli rýchlejšie, mali lepší servis aj príjem. |
| **Hodnotenie správania, priestupky voči disciplíne, pocitové zistenia a upozornenia trénerov, resp. vedúceho výpravy** (ako sa hráč správa v kolektíve, vo štvorhrách, súťaži družstiev, v hale a aj mimo nej) | V priebehu tohto turnaja sa uskutočnilo, na žiadosť hráčok, stretnutie s reprezentačným trénerom žien. Riešili novovzniknuté a aj dlhšie trvajúce problémy.    Tréner Truksa sa zúčastnil dvoch stretnutí s trénermi, hráčmi a vedením WTT. Diskutovalo sa o podmienkach štartu hráčov na China Hub v máji 2021 a v princípe o budúcnosti turnajov WTT – rebríčkový systém, turnaje pre mladých hráčov, pre hráčov čo nemajú dobré rebríčkové postavenie - Feeder. Veľa otázok okolo každého bodu vytvára dojem o neodbornosti a nepripravenosti WTT na nový systém turnajov.  Situácia medzi hráčmi je ozaj napätá.  Samozrejme nepomáha k tomu pandémia Covid-19. |

**Vypracoval: Jaromír Truksa Dňa: 26.3.2021**